
Súd: Okresný súd Spišská Nová Ves
Spisová značka: 5C/1/2026
ECLI: ECLI:SK:OSSN:2026:7626200030.1
Dátum vydania: 9. 1. 2026
Forma: Platobný rozkaz
Oblasť práva: Občianske právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 5C/1/2026 7626200030 09. 01. 2026 JUDr. Denisa Hiščáková ECLI:SK:OSSN:2026:7626200030.1
Platobný rozkaz Okresný súd Spišská Nová Ves v právnej veci žalobcu: A. B., nar. XX.XX.XXXX C. XXX XXX XX D. zast.: BANÍK & Partners, s.r.o., advokátska kancelária Mlynské Nivy 4948/53 821 09 Bratislava IČO: 51 329 972 proti žalovanému: Kooperativa pojišťovna, a.s. Vienna Insurance Group Pobřežní 665/21 186 00 Praha 8, Česká republika IČO: 471 16 617 o zaplatenie 794,00 € s prísl. takto rozhodol: I. Žalovaný je povinný do 15 dní odo dňa doručenia platobného rozkazu zaplatiť žalobcovi sumu 794,00 € a 7,40 % úrok z omeškania ročne zo sumy 794,00 € od 14.05.2025 do zaplatenia, alebo v tej istej lehote podať odpor s vecným odôvodnením na tomto súde. II. Žalovaný je povinný do 15 dní odo dňa doručenia platobného rozkazu nahradiť trovy právneho zastúpenia vo výške 163,07 € právnemu zástupcovi žalobcu. III. Žalovaný je povinný do 15 dní odo dňa doručenia platobného rozkazu zaplatiť súdny poplatok z návrhu na začatie konania vo výške 25,00 € Slovenskej republike na účet súdu : Okresný súd Spišská Nová Ves, číslo účtu D., VS: 7916737021, KS: 0558. Poučenie: Súd týmto platobným rozkazom rozhodol iba na základe skutočností tvrdených žalobcom, o ktorých súd nemá pochybnosti. Ak nesúhlasíte s povinnosťou na zaplatenie peňažnej sumy uloženej Vám týmto platobným rozkazom (výrok I.), máte právo v lehote 15 dní odo dňa doručenia platobného rozkazu podať na súde, ktorý platobný rozkaz vydal, odpor proti platobnému rozkazu. Podaný odpor musí byť vecne odôvodnený. Vyjadrite sa v ňom, či uznávate aspoň časť voči Vám uplatnenému nároku alebo ho považujete za neopodstatnený v celom rozsahu, pripojte listiny na ktoré sa odvolávate, prípadne označte dôkazy na preukázanie svojich tvrdení. Súd odmietne odpor, ktorý bude podaný oneskorene, neoprávnenou osobou alebo bez vecného odôvodnenia. Ak nepodáte včas odpor s vecným
odôvodnením, nadobudne tento platobný rozkaz právoplatnosť a na jeho základe bude môcť žalobca ako oprávnený viesť exekúciu na Váš majetok. Ak podáte včas odpor s vecným odôvodnením, platobný rozkaz sa zrušuje v celom rozsahu a súd nariadi na prejednanie veci pojednávanie. Ak v platobnom rozkaze, ktorý vydal sudca, nesúhlasíte len s výrokom o trovách konania (výrok II.), máte právo v lehote 15 dní odo dňa doručenia platobného rozkazu podať odvolanie proti výroku o trovách konania. Ak platobný rozkaz vydal vyšší súdny úradník, proti výroku o trovách konania (výrok II.) máte právo v lehote 15 dní odo dňa doručenia platobného rozkazu podať sťažnosť. Každé podanie, ktoré budete adresovať v priebehu konania súdu, adresujte v takom počte rovnopisov, aby jeden rovnopis zostal na súde a každá z ostatných sporových strán mohla dostať ďalší rovnopis.

